China Eastern Airlines

China Eastern Airlines Corporation Limited (), (), juga dikenal sebagai China Eastern, ialah sebuah syarikat penerbangan yang beribu pejabat di Bangunan China Eastern Airlines,  di Lapangan Terbang Antarabangsa Shanghai Hongqiao di Distrik Changning, Shanghai .  Ia merupakan satu diantara syarikat penerbangan "Tiga Besar" (bersama Air China dan China Southern Airlines ) Republik Rakyat China, yang mengendalikan laluan antarabangsa, domestik dan serantau. Pusat utamanya adalah di Lapangan Terbang Antarabangsa Shanghai Pudong dan Lapangan Terbang Hongqiao . 

Syarikat Penerbangan China Eastern Airlines ialah syarikat penerbangan kedua terbesar di China dengan jumlah penumpang selepas China Southern Airlines . China Eastern dan anak syarikatnya iaitu, Shanghai Airlines menjadi ahli SkyTeam ke-14 pada Tarikh 21 Jun 2011.  Syarikat induk China Eastern Airlines Corporation Limited ialah China Eastern Air Holding Company.

Status Syarikat dalam Pakatan SkyTeam 
 Ahli Penuh

Tarikh Bergabung

Data Kod 
 Kod IATA : MU
 Kod ICAO : CES
 Panggilan: China Eastern

Mengenai China Eastern Airlines
Beribu pejabat di Shanghai, China Eastern Airlines Co., Ltd. (CEA) () ialah satu diantara daripada tiga syarikat penerbangan utama di China dan dapat dikesan kembali ke skuadron pertama yang ditubuhkan di Shanghai pada Januari 1957, dan merupakan syarikat penerbangan China pertama yang disenaraikan di Pasaran saham New York, Hong Kong dan Shanghai.

Sebagai ahli Pakatan SkyTeam, CEA telah memperluas jaringan penerbangannya ke 1.036 destinasi di 170 negara dan wilayah melalui kerjasama erat dengan syarikat penerbangan ahli dalam Perikatan SkyTeam. Perolehan penumpang tahunan CEA melebihi lebih daripada 130 juta, berada di kedudukan 10 teratas di antara syarikat penerbangan global. Ahli Eastern Miles dapat menikmati hak keahlian 19 syarikat penerbangan dalam Perikatan SkyTeam dan lebih daripada 790 bilik rehat VIP di lapangan terbang di seluruh dunia.

CEA mengoperasikan armada moden lebih dari 730 pesawat, yang merupakan satu diantara armada termuda di syarikat penerbangan utama di seluruh dunia. Lebih-lebih lagi, ia mempunyai Wi-Fi dalam penerbangan yang berskala terbesar dengan model komersial dan teknikal terkemuka di China.

Syarikat Penerbangan China Eastern memiliki dua hab teras domestik di Beijing dan Shanghai dengan empat lapangan terbang, dan pusat wilayah di Xi'an, Kunming dan bandar-bandar lain. Skop perniagaan di China merangkumi semua lapangan terbang di daerah perbandaran dan ibu kota provinsi (wilayah) serta lapangan terbang dengan perolehan penumpang melebihi 10 juta. Pada masa ini, CEA mengendalikan 111 cawangan domestik dan luar negara di seluruh dunia. Dalam beberapa tahun kebelakangan ini, CEA secara berturut-turut melancarkan laluan baharu di sepanjang Inisiatif Belt and Road, memainkan peranan positif dalam membangun Jalan Sutera di udara.

Alamat ibu pejabat Syarikat Penerbangan China Eastern Airlines
  2550 Hongqiao Road, Hongqiao International Airport, Shanghai, 200335, China

Sejarah 
Syarikat Penerbangan China Eastern Airlines ditubuhkan pada Tarikh 25 Jun 1988 di bawah Pentadbiran Penerbangan Awam China yaitu Pentadbiran Huadong. Pada tahun 1997, Syarikat Penerbangan China Eastern mengambil alih Penerbangan Umum China yang tidak menguntungkan dan juga menjadi syarikat penerbangan pertama di negara ini yang menawarkan saham di pasaran antarabangsa. Pada tahun 1998 ia menubuhkan China Cargo Airlines dalam usaha sama dengan Syarikat COSCO . Pada bulan Mac 2001, ia menyelesaikan pengambilalihan Syarikat Penerbangan Great Wall Airlines .   Syarikat Penerbangan China Yunnan Airlines dan Syarikat Penerbangan China Northwest Airlines yang bergabung dengan China Eastern Airlines pada tahun 2003.  Slogan syarikat adalah Keramahan Bertaraf Dunia dengan Pesona Timur (世界品位，东方魅力). 

Kerajaan China mempunyai kepentingan pemilikan majoriti dalam Syarikat Penerbangan China Eastern Airlines dengan sebanyak (61.64%), sementara beberapa saham dimiliki secara terbuka seperti (saham H, 32.19%); Saham A, 6.17%. Pada Tarikh 20 April 2006, media memberitakan berita kemungkinan penjualan hingga 20% kepentingannya kepada pelabur asing, termasuk Syarikat Penerbangan Singapore Airlines, Emirates dan Japan Airlines, dengan Syarikat Penerbangan Singapore Airlines mengesahkan bahawa rundingan sedang dijalankan.  

Selepas mendapat persetujuan dari Dewan Negara China, diumumkan bahawa pada Tarikh 2 September 2007 Syarikat Penerbangan Singapore Airlines dan Syarikat Penerbangan Temasek Holdings (syarikat induk yang memiliki 55% dari Singapore Airlines) akan bersama-sama memperoleh saham  Syarikat Penerbangan China Eastern Airlines.   Pada Tarikh 9 November 2007, pelabur menandatangani perjanjian akhir untuk membeli gabungan 24% saham dalam Syarikat Penerbangan China Eastern Airlines: Singapore Airlines akan memiliki 15.73% dan Temasek Holdings akan memiliki 8.27% kepentingan dalam syarikat penerbangan itu.  Menunggu kemasukan Singapore Airlines ke pasaran China mendorong syarikat penerbangan Hong Kong, Cathay Pacific untuk berusaha menyekat perjanjian itu dengan membeli saham penting di China Eastern dan menolak perjanjian itu bersama Air China (yang sudah memegang sebanyak 11% kepentingan di China Eastern) pada mesyuarat pemegang saham pada bulan Disember 2007.   Namun, pada Tarikh 24 September Cathay Pacific mengumumkan bahawa mereka telah meninggalkan rancangan ini. 

Syarikat induk Air China , syarikat penerbangan nasional China National Aviation Corporation, mengumumkan pada Januari 2008 bahawa ia akan menawarkan 32% lebih banyak daripada Syarikat Penerbangan Singapore Airlines untuk kepentingan 24% di China Eastern, yang berpotensi menyulitkan perjanjian yang telah diusulkan oleh Singapore Airlines dan Temasek.  Bagaimanapun, pemegang saham minoriti menolak tawaran yang dibuat oleh Singapore Airlines. Diperkirakan ini disebabkan oleh usaha besar yang dilakukan oleh Air China untuk membeli saham yang sebanyak 24%. 

Pada Tarikh 11 Jun 2009, diumumkan bahawa China Eastern Airlines akan bergabung dengan Syarikat Penerbangan Shanghai Airlines.  Penggabungan China Eastern dan Shanghai Airlines diharapkan dapat mengurangkan persaingan yang berlebihan antara dua syarikat penerbangan yang berpangkalan di Shanghai sambil menyatukan status Shanghai sebagai hab penerbangan antarabangsa. Pada bulan Februari 2010 penggabungan tersebut telahpun selesai.  Shanghai Airlines menjadi anak syarikat milik penuh kepada Syarikat Penerbangan China Eastern Airlines. Walau bagaimanapun, Shanghai Airlines mengekalkan jenama dan livery (cat warna). Syarikat penerbangan gabungan baharu itu dijangka mempunyai lebih daripada separuh bahagian pasaran di Shanghai, pusat kewangan China. Syarikat Penerbangan China Eastern Airlines juga memperoleh Syarikat Penerbangan China United Airlines pada Oktober 2010. 

Pada bulan Mac 2012, diumumkan bahawa Syarikat Penerbangan China Eastern menjalin persekutuan strategis dengan Kumpulan Qantas untuk menubuhkan Jetstar Hong Kong, sebuah syarikat penerbangan tambang rendah baharu yang akan berpusat di Lapangan Terbang Antarabangsa Hong Kong, yang akan mula beroperasi pada tahun 2013.  China Eastern akan memegang saham sebanyak 50% dalam syarikat penerbangan baharu itu, dengan Kumpulan Qantas memegang sebanyak 50% yang lain, mewakili jumlah pelaburan US $ 198 juta.  Namun, pada bulan Jun 2015, pihak berkuasa Hong Kong enggan mengeluarkan lesen operasi kepada Jetstar Hong Kong. China Eastern dan Qantas kemudiannya mengumumkan akhir pelaburan. 

Pada bulan April 2013, Syarikat Penerbangan China Eastern mendapat izin sementara untuk beroperasi di Filipina, tetapi Pihak Berkuasa Penerbangan Awam Filipina meminta mereka mendapatkan izin teknikal dan slot lapangan terbang.  

Pada tahun 2012, Syarikat Penerbangan China Eastern dianugerahkan "Golden Ting Award" di Persidangan Tahunan Pasaran Modal China 2012, mengiktirafnya sebagai satu diantara daripada 50 jenama Cina yang paling berharga oleh WPP dan berada di kedudukan sepuluh teratas FORTUNE China CSR 2013.

Pada Tarikh 9 September 2014, China Eastern memperkenalkan logo baru dan warna baharu.  Pada tahun 2015, syarikat penerbangan tersebut telah bekerjasama dengan  Syarikat Penerbangan Delta Air Lines di mana Delta akan membeli bahagian 3.55% di China Eastern dengan harga $ 450 juta. 

Syarikat Penerbangan China Eastern dari Tarikh 30 Jun 2015, melancarkan perkhidmatan baru ke Amerika Syarikat, kerana anggota Skyteam merancang tiga operasi mingguan dengan laluan Chengdu - Nanjing - Los Angeles dengan pesawat Airbus siri A330-200 (twin jet) (A332). 

Pada tahun 2017, Syarikat Penerbangan China Eastern Airlines melaporkan keuntungan bersih CNY 6.4 bilion ($ 983 juta), meningkat sebanyak 41% berbanding pendapatan bersih CNY 4.5 bilion pada tahun 2016. 

Pada Tarikh 26 Februari 2020, Syarikat Penerbangan China Eastern Airlines melancarkan syarikat penerbangan yang baharu iaitu, Syarikat Penerbangan OTT Airlines sebagai anak syarikat untuk mengendalikan pesawat buatan dalam negara, seperti Comac C919 dan Comac ARJ21, di wilayah Delta Yangtze sebagai tambahan kepada operasi jet perniagaan.  

Pada 2023, China Eastern meningkatkan aktivitinya di rantau Asia Pasifik dengan mengumumkan ia akan meningkatkan perkhidmatan mingguan daripada 7 kepada 11 dari Shanghai ke Lapangan Terbang Antarabangsa Sydney Kingsford Smith (SYD).

pada 8 Mac 2023, syarikat penerbangan China Eastern Airlines, memulakan laluan tanpa henti ke Malaysia, dengan pelancaran laluan Hangzhou - Kuala Lumpur, yang akan dimulakan pada 27 Mac 2023, dengan armada Airbus A330.

pada bulan Jun 2023, di laman aeroroutes, ada mengumumkan bahawa Syarikat Penerbangan China Eastern Airlines, merancang untuk melanjutkan operasional laluan Shanghai/Hongqiao - Chengdu/Tianfu, dengan armada siri COMAC C919, dari 1 Julai hingga 28 Oktober 2023 .

pada laman sesawang yang sama, ada juga diumumkan bahawa, Syarikat Penerbangan China Eastern Airlines, akan memulakan semula laluan tanpa henti antarabangsa, iaitu laluan antara Wuhan-Tokyo/Narita, yang akan dimulakan semula pada 1 Julai 2023 .

pada bulan Julai 2023, di laman aeroroutes, ada diumumkan bahawa, Syarikat Penerbangan China Eastern Airlines, ada merancang untuk mengembangkan destinasi tanpa henti domestik dan antarabangsa dari Beijing/Daxing ke Makau (domestik) dan Singapura (antarabangsa), masing-masing akan dimulakan pada 10 Julai 2023 (ke Makau) dan 20 Julai 2023 (ke Singapura) .

juga di laman yang sama, ada diumumkan bahawa, Syarikat Penerbangan China Eastern Airlines, ada merancang untuk memulakan semula laluan tanpa henti antarabangsa antara Shanghai/Pudong - Cebu, yang akan dimulakan semula pada 14 Julai 2023 .

pada penghujung bulan Ogos, di laman aeroroutes, China Eastern Airlines, ada merancang untuk menambah laluan antarabangsa baharu ke Türkiye, dengan menambah laluan tanpa henti antara Shanghai/Pudong dengan Istanbul yang akan dimulakan pada 28 September 2023 .

pada bulan September 2023, di laman aeroroutes, ada diumumkan bahawa, Syarikat Penerbangan China Eastern Airlines, ada merancang untuk memulakan semula laluan antarabangsa tanpa henti antara Shanghai - Kuala Lumpur, yang sudah dimulakan semula sejak 25 September 2023, menggunakan Airbus A350 .

juga di bulan dan di laman yang sama, adanya penambahan operasi penerbangan dari Republik Rakyat China ke Oceania, dengan 3 laluan antara Hangzhou + Jinan dan Australia + New Zealand, untuk 5 November 2023, pada laluan Hangzhou -> Auckland, ialah tanpa henti namun dari Auckland ke Hangzhou, ialah 1 hentian melalui Sydney dan untuk 7 November 2023, pada laluan Hangzhou -> Auckland, ialah 1 hentian melalui Sydney namun dari Auckland ke Hangzhou, ialah tanpa henti , dengan perincian sebagai berikut:

1. Hangzhou – Auckland – Sydney – Hangzhou, bermula 05 November 23, 2 kali seminggu, A330-200: 
 MU731 HGH1545 – 0940+1AKL 332 47  dan 
 MU712 AKL1140 – 1310SYD1510 – 2300HGH 332 15 , 
2. Hangzhou – Sydney – Auckland – Hangzhou, bermula 07 November 23, 2 kali seminggu, A330-200: 
 MU711 HGH2245 – 1215+1SYD1415+1 – 1930+1AKL 332 26  dan 
 MU732 AKL2245 – 0645+1HGH 332 37 , 
3. Jinan – Sydney, bermula 11 November 23, 3 kali seminggu, A330-200: 
 MU763 TNA1835 – 0930+1SYD 332 146  dan 
 MU764 SYD1210 – 2105TNA 332 257 .

dengan tambahan laluan yang akan dimulakan semula pada tarikh 31 Oktober 2023, antara Shanghai/Pudong dan Brisbane , dan menjadi 1 kali sehari bermula 8 Disember 2023, untuk laluan Shanghai/Pudong - Brisbane .

pada bulan Oktober 2023, di laman aeroroutes, ada diumumkan bahawa, Syarikat Penerbangan China Eastern Airlines, ada merancang untuk memulakan semula destinasi antarabangsa ke Nepal, dengan melancarkan laluan tanpa henti antara Kunming dan Kathmandu, yang akan dimulakan semula pada 21 Oktober 2023 , dengan rancangan asal iaitu 2 kali seminggu dalam kekerapan penerbangan, dan pada 31 Oktober 2023, ia akan ditambah menjadi 3 kali seminggu .

Peta Hab

Hab China Eastern Airlines

Destinasi 

Syarikat Penerbangan China Eastern Airlines mempunyai kehadiran yang kuat di laluan di Benua Asia, Kawasan Amerika Utara dan Negara Australia . Syarikat penerbangan itu ingin memanfaatkan potensi pasaran domestik kerana meningkatkan frekuensi penerbangan dari Shanghai ke bandar-bandar lain di China. Syarikat penerbangan ini juga mempercepat laju pengembangan antarabangsa dengan meningkatkan frekuensi penerbangan ke destinasi antarabangsa. Pada tahun 2007 ia memulakan operasi ke Bandaraya New York dari Shanghai, menjadikannya laluan tanpa henti terpanjang untuk syarikat penerbangan ini. Pada tahun 2016, Syarikat Penerbangan China Eastern Airlines juga melancarkan penerbangan langsung dari Shanghai ke Prague, Amsterdam, Madrid dan St. Petersburg .

Perjanjian Perkongsian Kod 
Syarikat Penerbangan China Eastern Airlines mempunyai Perjanjian perkongsian kod dengan syarikat penerbangan sebagai berikut: 

 Aeroflot
 Aerolíneas Argentinas
 Air Europa
 Air France
 British Airways
 China Airlines
 China United Airlines
 Delta Air Lines 
 Etihad Airways 
 Garuda Indonesia
 Hong Kong Airlines
 Japan Airlines
 Joy Air
 Juneyao Air
 Kenya Airways
 KLM
 Korean Air
 Mandarin Airlines
 Qantas
 Royal Brunei Airlines
 Shanghai Airlines
 Sichuan Airlines
 Vietnam Airlines
 WestJet
 Xiamen Air

Armada 

, Armada Syarikat Penerbangan China Eastern Airlines merangkumi sebagai berikut:

Armada Terkini

Syarikat Penerbangan China Eastern Airlines ialah syarikat penerbangan China pertama yang membuat tempahan dengan Syarikat Airbus . Tulang belakang armada ialah siri A320, yang digunakan terutamanya dalam penerbangan domestik.

Pada tahun 2005, Syarikat Penerbangan China Eastern Airlines membuat tempahan untuk 15 Boeing 787 Dreamliners . Syarikat penerbangan itu kemudian membatalkan tempahan tersebut kerana kelewatan berterusan, sebaliknya menukar tempahan 787 untuk pesawat Boeing 737 Next Generation, 

Pada Tarikh 18 Oktober 2011, Syarikat Penerbangan China Eastern Airlines membuat tempahan untuk 15 buah Pesawat dengan siri Airbus A330 .  

Pada Tarikh 27 April 2012, Syarikat Penerbangan China Eastern Airlines menempah sebanyak 20 Pesawat siri Boeing 777-300ER . Syarikat penerbangan itu menerima pesawat 777-300ER yang pertama pada Tarikh 26 September 2014.

Pada tahun 2015 syarikat penerbangan itu memperoleh sebanyak 15 pesawat Airbus A330 untuk penghantaran pada tahun 2017 dan 2018. 

Pada bulan April 2016, Syarikat Penerbangan China Eastern Airlines menempah sebanyak 20 pesawat Airbus dengan siri A350-900 dan 15 pesawat Boeing dengan siri B787-9, dengan penghantaran bermula pada tahun 2018. 

Pada bulan Mei 2021, Syarikat Penerbangan China Eastern Airlines memperkenalkan lima Pesawat siri A320neos dan satu pesawat siri ARJ21 . Pada akhir bulan, syarikat itu mengendalikan sejumlah 738 pesawat.

Sejarah armada 

Syarikat Penerbangan China Eastern Airlines sebelum ini mengendalikan pesawat sebagai berikut:

Galeri Liveri Istimewa

Perkhidmatan 
Syarikat Penerbangan China Eastern menawarkan kelas pertama, kelas perniagaan, ekonomi premium, dan ekonomi.

 Kelas pertama

Syarikat Penerbangan China Eastern menawarkan kelas pertama untuk semua Pesawat siri Boeing 777. Tempat duduk kelas pertama dilengkapi dengan tempat duduk katil rata, akses lorong langsung dan pintu gelangsar. Pesawat ini juga dilengkapi bar untuk penumpang untuk menyediakan makanan ringan dan bersosial dengan orang lain. Tempat duduk tengah di Boeing 777 boleh diubah menjadi katil double. 

 Perniagaan plus / suit Super premium 

Produk perniagaan plus terdapat di semua pesawat  Suit dilengkapi dengan ruang yang lebih besar bersama dengan panjang suit yang lebih besar berbanding tempat duduk kelas perniagaan. Suit Perniagaan plus juga mempunyai pintu gelangsar dan bar mini. Tempat duduk di tengah boleh diubah menjadi bilik tamu dengan tempat duduk untuk empat orang. 

 Kelas perniagaan

Kelas perniagaan terdapat dalam pelbagai versi. Pada armada berbadan sempit dalam Syarikat Penerbangan China Eastern, tempat duduk kelas perniagaan adalah kerusi yang disusun dalam konfigurasi 2-2. Pada pesawat berbadan lebar seperti A330, tempat duduk kelas perniagaan ialah bergaya Zodiac Cirrus atau Thompson Vantage XL yang berada dalam konfigurasi 1-2-1, atau tempat tidur rata boleh disusun dalam konfigurasi 2-2-2. Pada pesawat berbadan lebar seperti A350 dan B787, tempat duduk kelas perniagaan diubah suai dengan gaya Thompson Vantage XL dengan pintu yang serupa dengan suit Delta satu.  Pada pesawat berbadan lebar seperti B777, tempat duduk kelas perniagaan ialah bergaya Zodiac Cirrus. 

 Ekonomi premium

Ekonomi premium terdapat di semua pesawat Boeing siri B787 dan Airbus siri A350. 

 Ekonomi

Syarikat Penerbangan China Eastern menawarkan perkhidmatan makan percuma dan perkhidmatan ini hanya diterapkan sebagai pilihan pada Pesawat berbadan lebar dengan siri A330, dan diterapkan sebagai penuh pada semua pesawat berbadan lebar dengan siri A350, B777, dan B787, yang mempunyai hiburan pada tempat duduk.

Eastern Miles 
Program penerbangan kerap Syarikat Penerbangan China Eastern Airlines disebut Eastern Miles (). Syarikat Penerbangan Shanghai Airlines dan China United Airlines, anak syarikat China Eastern, juga merupakan sebahagian daripada program ini. Ahli Eastern Miles dapat memperoleh batu dalam penerbangan serta melalui penggunaan dengan kad kredit China Eastern. Apabila batu yang dikumpulkan cukup, ahli dapat ditingkatkan menjadi keahlian Elite dalam tiga peringkat: Platinum, Emas dan Perak.

Kargo 

Selepas penggabungan dengan Syarikat Penerbangan Shanghai Airlines, Syarikat Penerbangan China Eastern Airlines memberi isyarat bahawa ia juga akan menggabungkan anak syarikat kargo kepada dua syarikat penerbangan itu. Syarikat penerbangan kargo di dalam anak syarikat baharu, yang terdiri daripada aset China Cargo Airlines, Great Wall Airlines dan Shanghai Airlines Cargo, mula beroperasi pada tahun 2011 dari pangkalannya di Shanghai, pasar kargo udara terbesar di China.  Syarikat Penerbangan China Eastern Airlines menandatangani perjanjian kerangka kerja strategik dengan Kumpulan Lapangan Terbang Shanghai, yang mengendalikan Lapangan Terbang Antarabangsa Shanghai Hongqiao dan Lapangan Terbang Antarabangsa Shanghai Pudong . Syarikat penerbangan akan memperuntukkan lebih banyak kapasiti ke Lapangan Terbang Pudong untuk membuka lebih banyak laluan antarabangsa dan meningkatkan frekuensi penerbangan pada laluan tren antarabangsa dan domestik yang sudah wujud.

Anak syarikat

Syarikat Penerbangan China Cargo 
Anak syarikat kargo dari Syarikat Penerbangan China Eastern Airlines, China Cargo Airlines, ialah syarikat penerbangan kargo pertama di China yang mengendalikan perkhidmatan pengangkutan khusus menggunakan struktur laluan Syarikat Penerbangan China Eastern Airlines. Syarikat penerbangan kargo itu mempunyai logo yang sama dengan China Eastern Airlines.

Syarikat Penerbangan China United Airlines 

Syarikat Penerbangan China United Airlines ialah syarikat penerbangan tambang rendah yang berpusat di Lapangan Terbang Antarabangsa Beijing Daxing . Ia menjadi anak syarikat China Eastern pada tahun 2010 sebagai hasil pengambilalihan .

Syarikat Penerbangan OTT Airlines 
 
Syarikat Penerbangan OTT Airlines ialah anak syarikat penerbangan yang dilancarkan pada Februari 2020 untuk mengendalikan pesawat buatan dalam negara seperti Comac C919 dan Comac ARJ21 di wilayah Delta Yangtze.

Kejadian dan kemalangan 

 Pada Tarikh 15 Ogos 1989, sebuah Pesawat dengan siri Antonov An-24 yang mengendalikan penerbangan domestik dari Shanghai ke Nanchang jatuh ketika berlepas kerana kerosakan enjin, menewaskan 34 dari 40 orang di dalamnya. 
 Pada Tarikh 6 April 1993, Penerbangan 583 China Eastern Airlines, dengan armada siri McDonnell-Douglas MD-11 yang terbang dari Beijing ke Los Angeles melalui Shanghai, mempunyai penyebaran secara tidak sengaja dari bilah sayap tepi depan semasa berlayar. Pesawat ini melalui beberapa gerakan bergegar dan kehilangan ketinggian iaitu . Dua penumpang terbunuh, dan 149 penumpang dan 7 anak kapal cedera. Pesawat mendarat dengan selamat di Shemya.
 Pada Tarikh 26 Oktober 1993, Penerbangan 5398 China Eastern Airlines dari Shenzhen ke Fuzhou, dengan armada siri McDonnell Douglas MD-82 terhempas berhampiran lapangan terbang Fuzhou selepas cubaan gagal untuk pergi sekitar pendekatan, yang mengakibatkan terbunuhnya dua daripada 80 orang di atas pesawat.
 Pada Tarikh 21 November 2004, Penerbangan 5210 China Eastern Airlines dari Baotou ke Shanghai, dengan armada siri Bombardier CRJ200, terhempas di Wilayah Mongolia Dalam satu minit selepas berlepas, membunuh semua 53 orang dalam pesawat itu.
 Pada Tarikh 21 Mac 2022, Penerbangan 5735 China Eastern Airlines, sebuah pesawat berarmada siri Boeing 737-800 (Boeing 737-89P) terbang dari Lapangan Terbang Antarabangsa Kunming Changshui ke Lapangan Terbang Antarabangsa Guangzhou Baiyun, terhempas di kawasan pergunungan di Kaunti Teng, Guangxi. Pesawat itu membawa 123 penumpang dan 9 anak kapal.

Lihat juga 
 OTT Airlines
 China United Airlines
 China Yunnan Airlines
 Jetstar Hong Kong
 Juneyao Air
 Shanghai Airlines
 Penerbangan awam di China
 Senarai syarikat penerbangan Republik Rakyat China
 Senarai lapangan terbang di China
 Daftar syarikat Republik Rakyat China
 Pengangkutan di China
 China Cargo Airlines (Cargo King)
 SkyTeam

Lihat Juga ini
 Air China
 China Southern Airlines

Rujukan

Pautan luaran 
 
 
   
 
 Laman Web Rasmi (Global)
 Laman Web Rasmi (Versi Cina)
 Laman Web Rasmi (Versi AS)
 China Eastern Yunnan Airlines 
 Hubungan Pelabur Asia Pasifik
 Sistem Pengurusan Perniagaan China Eastern Airfreight 
 
 

Syarikat penerbangan di China
Syarikat tersenarai dalam Bursa Saham New York
Syarikat yang tersenarai dalam Bursa Saham Hong Kong
Rencana yang mengandungi teks bahasa Cina